2014. gada 16. septembrī Rīkojums Nr. 499

Rīgā (prot. Nr. 49 2. §)

**Grozījumi Ministru kabineta 2007. gada 27. jūnija rīkojumā Nr. 397**

**"Par Latvijas Republikas dalību Eiropas Savienības aģentūrās"**

Izdarīt Ministru kabineta 2007. gada 27. jūnija rīkojumā Nr. 397 "Par Latvijas Republikas dalību Eiropas Savienības aģentūrās" (Latvijas Vēstnesis, 2007, 103. nr.; 2008, 171. nr.; 2009, 85., 187. nr.; 2010, 200. nr.; 2012, 198. nr.) šādus grozījumus:

1. Papildināt rīkojumu ar 1.1.4. apakšpunktu šādā redakcijā:

"1.1.4. Eiropas Tīklu un informācijas drošības aģentūrā (saskaņā ar Eiropas Parlamenta un Padomes 2013. gada 21. maija Regulu (ES) Nr. 526/2013 par Eiropas Savienības Tīklu un informācijas drošības aģentūru (ENISA) un ar ko atceļ Regulu (EK) Nr. 460/2004);".

2. Svītrot 1.8.5. apakšpunktu.

3. Izteikt 2. punktu šādā redakcijā:

"2. Aizsardzības ministrija ir atbildīgā ministrija un Satiksmes ministrija ir iesaistītā ministrija jautājumos, kas saistīti ar Eiropas Tīklu un informācijas drošības aģentūru (saskaņā ar Eiropas Parlamenta un Padomes 2013. gada 21. maija Regulu (ES) Nr. 526/2013 par Eiropas Savienības Tīklu un informācijas drošības aģentūru (ENISA) un ar ko atceļ Regulu (EK) Nr. 460/2004). Aizsardzības ministrijai un Satiksmes ministrijai regulāri informēt Nacionālo informācijas tehnoloģiju drošības padomi par aktuālajiem jautājumiem un pasākumiem, kas saistīti ar Eiropas Tīklu un informācijas drošības aģentūru."

Ministru prezidente Laimdota Straujuma

Aizsardzības ministrs Raimonds Vējonis